b'\n_START_ARTICLE_\nDumitru Sopon\n_START_PARAGRAPH_\nDumitru Sopon (n. 21 martie 1936, Gil\xc4\x83u, jud. Cluj - d. 12 noiembrie 2006, Cluj-Napoca) a fost un interpret de muzic\xc4\x83 popular\xc4\x83 rom\xc3\xa2neasc\xc4\x83._NEWLINE_Solist profesionist al Filarmonicii de Stat \xe2\x80\x9cTransilvania\xe2\x80\x9d din Cluj-Napoca \xc3\xaen perioada 1962-1990, o perioad\xc4\x83 angajat al Orchestrei de muzic\xc4\x83 popular\xc4\x83 \xe2\x80\x9cCri\xc8\x99ana\xe2\x80\x9d din Oradea, Dumitru Sopon a debutat la Radio Cluj \xc3\xaen 1956, apoi, la Radio Bucure\xc8\x99ti a realizat primele \xc3\xaenregistr\xc4\x83ri \xc3\xaen 1960. A terminat conservatorul Oradea, sec\xc8\x9bia tenor. A efectuat numeroae turnee \xc3\xaen \xc8\x9bar\xc4\x83 (mai ales al\xc4\x83turi de interpreta Maria Marcu, fa\xc8\x9b\xc4\x83 de care era foarte apropiat) \xc8\x99i peste hotare. A lansat nenum\xc4\x83rate \xc8\x99lag\xc4\x83re: \xe2\x80\x9eDe cine doru\' se leag\xc4\x83\xe2\x80\x9d, \xe2\x80\x9eC\xc3\xa2te fete\'s bihorene\xe2\x80\x9d, \xe2\x80\x9eM\xc4\x83rie, drag\xc4\x83 M\xc4\x83rie\xe2\x80\x9d, \xe2\x80\x9eEu doinesc, codrul r\xc4\x83sun\xc4\x83\xe2\x80\x9d, \xe2\x80\x9eBate v\xc3\xa2ntul printre duzi\xe2\x80\x9d, \xe2\x80\x9eDe dor, m\xc3\xa2ndr\xc4\x83, \xc8\x99i de drag\xe2\x80\x9d etc. A lansat un album cu vechi melodii populare interpretate \xc3\xaen trio, \xc3\xaempreun\xc4\x83 cu marii interpre\xc8\x9bi de oper\xc4\x83 tenorul Ion Cojar, \xc8\x99i basul Teodor Coresi. A murit subit, prea devreme, \xc3\xaen 12 noiembrie 2006, de infarct. Ultima apari\xc8\x9bie pe scen\xc4\x83, live, a fost la Festivalul C\xc3\xa2ntecului \xc8\x99i Dansului Popular Rom\xc3\xa2nesc Mamaia 2006._NEWLINE_"Eu doinesc, codru\xe2\x80\x99 r\xc4\x83sun\xc4\x83/ M\xc3\xa2ndra patru boi adun\xc4\x83/ Eu doinesc, p\xc4\x83durea crap\xc4\x83/ M\xc3\xa2ndra patru boi adap\xc4\x83/ Nu-i adap\xc4\x83 c\xc4\x83 li-i sete/ Ci-i adap\xc4\x83 c\xc4\x83 m\xc4\x83 vede" - sunt versuri ale unei doine de la \xc3\xaenceput de drum, un \xc3\xaenceput care-a confirmat \xc3\xaenc\xc4\x83 de-atunci: \xe2\x80\x9cDac\xc4\x83 Dumitru Sopon se va \xc3\xaengriji s\xc4\x83-\xc8\x99i adune un repertoriu autentic rom\xc3\xa2nesc, va ajunge un mare interpret al Rom\xc3\xa2niei\xe2\x80\x9c. \xe2\x80\x93 Constantin Arvinte \xe2\x80\x93 Revista \xe2\x80\x9cAp\xc4\x83rarea Patriei\xe2\x80\x9d- 1957; A\xc8\x99a s-a \xc3\xaent\xc3\xa2mplat, Dumitru Sopon a ajuns \xc2\xabun mare interpret al Rom\xc3\xa2niei\xc2\xbb \xc8\x99i mai mult de-at\xc3\xa2t, a dus c\xc3\xa2ntecele noastre \xc2\xabpeste m\xc4\x83ri \xc8\x99i \xc8\x9b\xc4\x83ri\xc2\xbb \xc8\x99i odat\xc4\x83 cu ele puritatea \xc8\x99i frumuse\xc8\x9bea \xc8\x9b\xc4\x83ranului rom\xc3\xa2n. \xc3\x8en decursul celor c\xc3\xa2teva decenii de activitate artistic\xc4\x83, a cules \xc8\x99i promovat folclor muzical din jude\xc8\x9bele: Cluj, Bihor, Maramure\xc8\x99, Bistri\xc8\x9ba-N\xc4\x83s\xc4\x83ud \xc8\x99i Banat. A c\xc3\xa2ntat \xc3\xaempreun\xc4\x83 cu nume celebre, titani ai acelor vremi: Maria T\xc4\x83nase, Ioana Radu, Ion Luican, Rodica Bujor, Maria L\xc4\x83t\xc4\x83re\xc8\x9bu, Lucre\xc8\x9bia Ciobanu, Ion Cristoreanu \xc8\x99i mul\xc8\x9bi al\xc8\x9bi slujitori ai scenei. La Cluj, de colegialitatea lui Dumitru Sopon s-au bucurat: Ilie Mu\xc8\x9biu, Felician F\xc4\x83rca\xc8\x99u, Ana Pop Corondan, Maria Peter, Maria Marcu, Ion F\xc4\x83rca\xc8\x99, Amalia Codorean, cu to\xc8\x9bii angaja\xc8\x9bi ai Filarmonicii \xc2\xabTransilvania\xc2\xbb._NEWLINE_De la st\xc3\xa2nga la dreapta\xc2\xa0: Amalia Codorean (a 4-a), Dumitru Sopon (al 5-lea), Maria Marcu (a 6-a) \xc8\x99i Iulia Pop Szabo (a 8-a). \xc3\x8en 2006 s-a desf\xc4\x83\xc8\x99urat la Opera Na\xc8\x9bional\xc4\x83 din Cluj-Napoca concertul aniversar "Dumitru Sopon - 70 de ani de via\xc8\x9b\xc4\x83", la care \xc8\x99i-au dat concursul colegii lui Dumitru Sopon: Simion Pop, Amalia Codorean, Maria Marcu, Gheorghe Mure\xc8\x99an, Dumitru F\xc4\x83rca\xc8\x99. \xc3\x8en anul 2007 s-a desf\xc4\x83\xc8\x99urat la Gil\xc4\x83u, localitatea de na\xc8\x99tere a lui Dumitru Sopon, festivalul memorial care-i poart\xc4\x83 numele. A fost un festival-concurs, la care au participat tineri din diverse zone ale \xc8\x9b\xc4\x83rii, inclusiv din Basarabia. Recitalurile au fost sus\xc8\x9binute de fo\xc8\x99tii colegi ai lui Dumitru Sopon: Simion Pop, Amalia Codorean, Maria Marcu, Gheorghe Mure\xc8\x99an, Dumitru F\xc4\x83rca\xc8\x99. S-au \xc3\xaent\xc3\xa2lnit cu to\xc8\x9bii la mai pu\xc8\x9bin de un an de c\xc3\xa2nd \xc3\xaei c\xc3\xa2ntaser\xc4\x83 "La mul\xc8\x9bi ani!" pentru \xc3\xaemplinirea a 70 de ani de via\xc8\x9b\xc4\x83. Ultimul interviu al lui Dumitru Sopon, realizat la Radio Timi\xc8\x99oara, \xc3\xael pute\xc8\x9bi asculta aici\xc2\xa0: - Ultimul interviu al lui Dumitru Sopon.mp3'